มันนี่ทูเดย์
กสิกรไทยปิดเอทีเอ็ม 7 พ.ย.
5 พ.ย. 2557

กสิกรไทยปิดเอทีเอ็ม 7 พ.ย.
ธนาคารกสิกรไทยประกาศปิดปรับปรุงระบบคอมพิวเตอร์ชั่วคราว ระหว่างคืนวันศุกร์ที่ 7 พ.ย. เวลา 22.00 น. ไปจนถึงเช้าวันเสาร์ที่ 8 พ.ย. เวลา 04.30 น. ส่งผล ให้ลูกค้าไม่สามารถใช้บริการของธนาคาร ได้แก่ 1.เครื่องเอทีเอ็ม และเครื่องฝากเงินสดอัตโนมัติ 2.บัตรเอทีเอ็ม บัตรเดบิต บัตรสินเชื่อเงินสดทันใจ และบัตรซื้อสินค้าทางอินเทอร์เน็ต 3.บริการธนาคารทางโทรศัพท์มือถือ บริการธนาคารทางอินเทอร์เน็ต และบริการเติมเงินมือถือ 
ทั้งนี้ ลูกค้าสามารถดูรายละเอียดได้ทางเว็บไซต์ หรือสอบถามข้อมูลที่ โทร. 02-888-8888
ออมสินลุยออกเงินฝาก
นายธัชพล กาญจนกูล รอง ผู้อำนวยการธนาคารออมสินอาวุโส รักษาการผู้อำนวยการธนาคารออมสิน เปิดเผยว่า ธนาคารออก 3 โครงการออมใหม่ ได้แก่ 1.ขยายระยะเวลารับฝากเงินเผื่อเรียกพิเศษ 5 เดือน เป็นสิ้นสุดวันที่ 30 ธ.ค. 2557 พร้อมเพิ่มดอกเบี้ยจาก 2.1% ต่อปี เป็น 2.2% 2.ออกเงินฝากเผื่อเรียกพิเศษ 11 เดือน ดอกเบี้ย 2.65% ต่อปี โดยเปิดบัญชีขั้นต่ำ 1 หมื่นบาท และ 3.เปิดรับฝากสลากออมสินพิเศษ 3 ปี งวดที่ 69 อายุสลาก 3 ปี รับดอกเบี้ยหน่วยละ 2.25 บาท หรือ 1.5% ต่อปี เริ่มวันที่ 5 พ.ย.นี้